**ANEXA 6**

**CONTRACT DE FINANŢARE NERAMBURSABILĂ**

**Nr. \_\_\_\_\_\_\_\_ /\_\_\_\_\_\_\_\_\_**

În temeiul: Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare; Legii educaţiei fizice şi sportului nr. 69/2000, cu modificările şi completările ulterioare; Hotărârii de Guvern nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000; Ordinului ministrului tineretului și sportului nr. 664/2018 privind finanţarea nerambursabilă din fonduri publice a proiectelor și programelor sportive, cu modificărilr și completările ulterioare; Hotărârii Consiliului Județean Satu Mare nr. 3/31.01.2023 privind aprobarea bugetului general consolidat al Județului Satu Mare pe anul 2023, Anexa nr. 1.8 – Programul anual pentru acordarea de finanțări nerambursabile din bugetul local al Județului Satu Mare, în anul 2023; Hotărârii Consiliului Județean Satu Mare nr. \_\_\_\_\_/ 2023 privind Normele specifice și Documentația pentru elaborarea și prezentarea propunerilor de programe/proiecte sportive în vederea acordării de finanțare nerambursabilă din bugetul local al județului Satu Mare, pe anul 2023; având în vedere Hotărârea Consilului Județean Satu Mare nr.\_\_\_\_\_\_\_\_\_/2023 privind aprobarea Raportului de atribuire a contractelor de finanțare nerambursabilă pentru programe/proiecte sportive, a intervenit prezentul contract,

**Între:**

**Art. 1. Părţile contractului**

(1) **Județul Satu Mare** cu sediul în mun. Satu Mare, P-ța. 25 Octombrie nr.1, jud. Satu Mare, cod fiscal 3897378, tel.: 0261-768177, e-mail: scci@cjsm.ro, cont nr. RO07TREZ24A675000592200X, deschis la Trezoreria Satu Mare, reprezentată de **Pataki Csaba**, având funcţia de Preşedinte, denumită în continuare **FINANŢATOR,** pe de-o parte,

și

(2) **...................................**, cu sediul în ........................., str. ............... nr. ......., bl. ...., sc. ...., ap. ....., judeţul ..........., codul fiscal nr. ......, tel/fax................., având codul IBAN nr. ..................................., deschis la Banca ..................., sucursala ................... , reprezentată de ......................., având funcţia de ................................., denumit în continuare **BENEFICIAR**, pe de altă parte.

**Art. 2. Obiectul contractului**

(1)Obiectul prezentului contract îl constituie finanțarea nerambursabilă prin alocarea sumei de ………….. **lei**, de către Finanţator, în vederea realizării de către Beneficiar a ................................., în perioada **……………..,** denumit în continuare proiect/program sportiv, descris în Cererea de finanțare nerambursabilă atașată prezentului contract.

(2)Beneficiarul se obligă să realizeze proiectul/programul sportiv, în modul, în perioada şi în condiţiile prevăzute prin prezentul contract, la standardele cele mai ridicate precum și în conformitate cu Cererea de finanțare nerambursabilă depusă de către solicitant și să asigure aportul propriu, în valoare de...........lei, ce reprezintă 20% din valoarea totală a finanțării.

(3)Suma prevăzută la Art. 2 alin. (1) va fi acordată Beneficiarului ca finanţare nerambursabilă în condiţiile stabilite prin Hotărârea Consiliului Județean Satu Mare nr. \_\_\_\_\_\_\_ privind Normele specifice și Documentația pentru elaborarea propunerilor de proiecte/programe sportive în vederea acordării de finanțare nerambursabilă din bugetul local al județului Satu Mare, pe anul 2023, prin Hotărârea Consiliului Județean Satu Mare nr. \_\_\_\_\_\_\_ privind aprobarea Raportului de atribuire a contractelor de finanțare nerambursabilă pentru programe/proiecte sportive și prin prezentul Contract de finanțare, cu anexele sale, care fac parte integrantă din acesta, pe care Beneficiarul, prin semnarea prezentului înscris declară că le cunoaşte şi le acceptă.

(4) Suma prevăzută la Art. 2 alin. (1) acordată ca finanţare nerambursabilă nu poate fi utilizată de către Beneficiar pentru activităţi generatoare de profit.

(5)Suma prevăzută la Art. 2 alin. (1) va fi acordată Beneficiarului ca finanţare nerambursabilă în cuantumul total stabilit de către Comisia de evaluare și selecție şi pentru categoriile de cheltuieli stabilite de aceasta, anexă la prezentul contract (anexa 6.1).

(6) Suma prevăzută la Art. 2 alin. (1) poate fi diminuată de către comisia de validare în cazul în care sumele solicitate spre validare nu corespund prevederilor documentației sau în cazul neprezentării documentelor justificative.

(7) În cazul în care derularea proiectului/programului sportiv a fost realizată cu costuri mai mici decât cele propuse şi aprobate, cuantumul aportului propriu va rămâne neschimbat la valoarea specificată la Art. 2 alin. (2).

**Art. 3. Modalităţi de plată**

1. Suma prevăzută la Art. 2 alin. (1) se va putea acorda în două tranșe.
2. Prima tranșă se poate solicita după semnarea contractului, în baza Adresei de înaintare la decont intermediar (Anexa 8) și dovada plății/utilizării contribuției proprii în același procent ca și tranșa din finanțarea nerambursabilă solicitată. Prima tranșă nu poate depăși 30% din valoarea finanțării nerambursabile.
3. În termen de cel mult 30 de zile de la data desfășurării programului/proiectului sportiv, iar pentru proiectele/programele sportive desfășurate în perioada 14 noiembrie - 10 decembrie, până cel târziu la data de **13 decembrie 2023**, Beneficiarul va depune adresa de înaintare la decont final (Anexa 8), raportul de decontare final (Anexa 7), decontul de imagine, documentele justificative pentru cheltuielile tranșei finale (facturi, comandă, contract), dovada utilizării și plății aportului propriu de 20% din valoarea totală a finanțării cât și a tranșei intermediare primite.

(4)Plata ultimei tranşe se va efectua după validarea documentelor menționate la Art. 3, alin. (3), în termen de cel mult 30 zile calendaristice, dar nu mai târziu de finele anului bugetar 2023.

(5) **Proiectul/programul sportiv pentru care nu s-au depus în termen documentele menționate la alin. (3), nu va obține decontarea tranșei finale,** **pierzând finanțarea nerambursabilă, urmând a fi recuperate și eventualele sume anterior acordate.**

(6)Suma prevăzută la art. 2 alin. (1) va fi virată din contul Finanţatorului nr. RO07TREZ24A675000592200X deschis la Trezoreria Satu Mare, în contul Beneficiarului nr. ..........................................., deschis la ....................................................., potrivit legii.

**Art. 4. Durata contractului**

1. Prezentul contract se încheie pentru o perioadă cuprinsă între data semnării acestuia şi momentul stingerii tuturor obligaţiilor dintre părţile contractante, dar nu mai târziu de 31 decembrie 2023.

**Art. 5. Drepturile Finanţatorului**

1. Să refuze decontarea sumelor utilizate pentru producerea/achiziționarea produselor, materialelor și serviciilor de promovare și publicitate în cazul neinserării unor elemente de promovare a imaginii județului sau menționării sprijinului financiar primit.
2. Să refuze decontarea sumelor în cazul nerespectării clauzelor contractuale.

(3) Să modifice unilateral cuantumul finanţării alocate, în condițiile Art.2 alin. (6), sau să rezilieze contractul conform Art. 10.

(4) Autoritatea finanțatoare își rezervă dreptul de a face verificări atât în perioada derulării contractului de finanțare nerambursabilă, cât și ulterior validării tuturor rapoartelor, în scopul completării dosarului finanțării nerambursabile cu documente justificative de plată (chitanțe, extrase de cont), dar nu mai târziu de 3 luni de la data validării raportului final.

**Art. 6. Obligaţiile Finanţatorului**

1. Să pună la dispoziţia Beneficiarului suma prevăzută la Art. 2 alin. (1) la termenele şi în condiţiile stabilite în prezentul contract.

**Art. 7. Drepturile Beneficiarului**

1. Să primească suma prevăzută la Art. 2 alin. (1) la termenele şi în condiţiile prevăzute în prezentul contract.

**Art. 8. Obligaţiile Beneficiarului**

(1)Să utilizeze finanţarea nerambursabilă numai în scopul realizării proiectului/programului sportiv.

(2)Să nu utilizeze finanţarea nerambursabilă pentru activităţi generatoare de profit. În cazul veniturilor obținute din vânzarea de bilete, sumele încasate vor fi folosite exclusiv pentru acoperirea cheltuielilor de realizare a proiectului/programului sportiv.

(3)Să realizeze proiectul/programul sportiv cu toată atenţia, eficienţa şi transparenţa, în acord cu cele mai bune practici din domeniul de activitate vizat.

(4) Să respecte prevederile actului constitutiv și ale statutului propriu precum și regulamentele federației sportive naționale la care este afiliată.

(5) Să promoveze spiritul de fairplay, să întreprindă măsurile necesare pentru prevenirea și combaterea violenței și dopajului în cadrul acțiunilor/activităților din cadrul proiectelor/ programelor sportive finanțate potrivit prezentului contract.

(6)Să implementeze proiectul/programul sportiv pe propria răspundere şi în concordanţă cu descrierea din cererea de finanţare nerambursabilă, cu scopul de a atinge obiectivele menţionate.

(7) Să notifice Finanțatorul, prin transmiterea unei invitații sau informări pe adresa de e-mail: [**scci@cjsm.ro**](mailto:scci@cjsm.ro), cu cel puțin 3 zile înainte de derularea activităților sportive pentru o eventuală participare la eveniment al unui observator din partea finanțatorului.

(8)Să nu ascundă Finanţatorului acte ori fapte care - dacă ar fi fost cunoscute – ar fi fost de natură să îl determine pe acesta să nu selecteze proiectul/programul sportiv spre finanţare.

(9)Să nu comunice date, informaţii, înscrisuri false sau eronate.

(10)Să întocmească şi să prezinte Finanţatorului rapoartele solicitate şi orice alte date privitoare la derularea proiectului/programului sportiv.

(11)Să reflecte corect şi la zi, în evidenţele sale contabile, toate operaţiunile economico-financiare ale proiectului/programului sportiv şi să le prezinte Finanţatorului ori de câte ori îi sunt solicitate.

(12)Să păstreze, conform prevederilor legale, toate documentele financiare care atestă desfăşurarea proiectului/programului sportiv şi să accepte controlul şi verificările Finanţatorului în legătură cu modul de utilizare a fondurilor ce constituie finanţarea primită.

(13) Să depună la sediul autorităţii finanţatoare**, în termen de cel mult 30 de zile** de la data desfășurării programului/proiectului sportiv, iar pentru proiectele/programele sportive desfășurate în perioada 14 noiembrie – 10 decembrie, până cel târziu la data de 13 decembrie 2023, adresa de înaintare la decont final (Anexa 8), raportul de decontare final (Anexa 7), decontul de imagine, documentele justificative pentru cheltuielile tranșei finale (facturi, comandă, contract), dovada utilizării și plății, (utilizării în cazul contractelor de sponsorizare), aportului propriu de 20% din valoarea totală a finanțării cât și a tranșei intermediare primite.

(14) **Nerespectarea termenelor prevăzute la art. 8 de la alin. (13) atrage nedecontarea cheltuielilor și implicit pierderea finanțării nerambursabile.**

(15)Să realizeze și să depună ***Decontul de imagine***al proiectului/programului.Decontul de imagine, constituit într-un dosar separat, este format dintr-o informare succintă despre eveniment, care include detalii privind: participarea, modul de mediatizare, gradul de vizibilitate al acţiunii la nivel municipal, judeţean, naţional sau internaţional, însoţită de câteva imagini, clipuri video înregistrate pe suport electronic sau alte documente justificative. Acesta va mai conţine, după caz, materiale de monitorizare a presei scrise și online (copii după articole mass-media, din mediul online, sau producții video), materiale provenite de pe social-media, afişe, cataloage, caiet program, CD-uri, cărţi, albume sau orice alte tipărituri ale proiectului, etc., precum şi orice alte documente ce relevă efectul pe care l-a avut proiectul.

(16) Toate materialele de informare și promovare a evenimentului trebuie **să aibă afișate sigla Județului Satu Mare, respectiv mențiunea de partener al evenimentului**. Elementele de identitate vizuală a Județului Satu Mare vor fi puse la dispoziția beneficiarului pe site-ul CJSM.

**(17) Nepromovarea imaginii județului, neincluderea pe materialele și produsele de promovare precum și cu ocazia evenimentelor și acțiunilor desfășurate pe durata proiectului, are ca și consecință nedecontarea de către finanțator a sumelor utilizate pentru producerea/achiziționarea produselor, materialelor și serviciilor de promovare și publicitate.**

**(18) Utilizarea tuturor materialelor și echipamentelor sportive, a materialelor de promovare și publicitate achiziționate și decontate pentru derularea proiectului/programului sportiv, vor fi documentate cu imagini foto realizate în timp real, pe perioada derulării activităților sportive.**

(19) Să pună la dispoziția Finanțatorului poze relevante din perioada desfășurării evenimentului, pe suport electronic, de calitate superioară, imagini cu drept de utilizare pentru diverse materiale de promovare on/off line, respectiv la acțiuni/evenimente organizate de către Județul Satu Mare.

(20)Să permită pe toată durata contractului, precum și pe o perioadă de 5 ani de la încetarea acestuia, accesul neîngrădit al reprezentanților Autorității Finanțatoare și a altor organe abilitate de lege de a controla documentele pe baza cărora se ține evidența activităților derulate în cadrul contractului, în decurs de 3 zile lucrătoare de la primirea unei notificări în acest sens. Să permită Curţii de Conturi, sub sancțiunea nulității, să exercite controlul financiar asupra derulării proiectului/programului sportiv finanţat din fonduri publice.

(21) În cazul în care organele abilitate de control vor constata nereguli, beneficiarii de finanțări nerambursabile sunt obligați să restituie sumele imputate.

(22)Să ofere reprezentanţilor mass-media toate informaţiile şi materialele necesare unei bune informări cu privire la proiectul/programul sportiv realizat. Responsabilitatea asupra conținutului materialelor publicate cade exclusiv asupra beneficiarului.

(23)Să permită accesul nediscriminatoriu al publicului larg la proiectul/programul sportiv.

(24) Beneficiarul va restitui sumele primite ca finanţare nerambursabilă în situaţia în care se va descoperi că a utilizat sumele alocate în activităţi generatoare de profit.

(25)Să acorde înlesniri ale accesului la proiectul/programul sportiv pentru pensionari, elevi, studenţi şi pentru persoane cu dizabilităţi, conform legii.

(26) Răspunde de implementarea și de aplicarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.

(27)La solicitarea primei tranșe beneficiarul se obligă să facă dovada utilizării și plății aportului propriu în același procent cu cel solicitat din suma finanțată la prima tranșă (extrase de cont, chitanțe, bonuri fiscale).

(28) Beneficiarul are obligația ca în termen de 30 de zile de la încasarea sumelor primite, pentru tranșa finală, cu titlu de finanțare nerambursabilă să facă dovada plăților bunurilor/serviciilor pentru care a primit finanțare.

(29) După expirarea termenului limită stabilit la alin. (28) finanțatorul în lipsa prezentării dovezilor de plată poate solicita restituirea integrală a sumelor încasate cu titlu de finanțare nerambursabilă.

**Art. 9. Modificarea contractului**

1. Modificarea clauzelor prezentului contract se face cu acordul părților numai pentru acțiuni viitoare.
2. Modificările se consemnează într-un act adițional, excepție făcând data și locul de desfășurare a proiectului/programului sportiv, pentru care se va transmite o informare cel târziu cu 3 zile înainte de data desfășurării evenimentului consemnat la Art. 2 alin. (1), pentru care autoritatea finanțatoare își va exprima acordul în scris.
3. Informarea va conține și descrierea condițiilor și circumstanțelor în care proiectul/programul sportiv se va desfășura sau a oricăror altor aspecte privind executarea prezentului contract.

(4)Dacă intervin modificări privind persoana Beneficiarului, acestea se comunică Finanţatorului de îndată de către Beneficiar sau de către urmaşii în drept ai acestuia.

(5)În situaţia prevăzută la Art. 11, contractul încetează, în afară de cazul în care Finanţatorul hotărăşte altfel.

**Art. 10. Rezilierea contractului**

(1)Contractul de finanţare este reziliat de plin drept în cazul în care Beneficiarul nu îşi îndeplineşte ori îşi îndeplineşte în mod necorespunzător obligaţiile contractuale, fără somaţie, punere în întârziere sau judecată (pact comisoriu de gradul IV), caz în care Finanțatorul va percepe corecții financiare 100%.

(2)Utilizarea alocaţiilor bugetare în alte scopuri decât cele prevăzute în contractul de finanţare nerambursabilă este interzisă şi atrage rezilierea acestuia fără intervenţia instanţei judecătoreşti, Beneficiarul urmând să fie obligat la plata daunelor-interese reprezentând atât contravaloarea finanţării cât şi beneficiul nerealizat, raportat la prejudiciile de imagine dar şi la cele materiale.

(3) În cazul în care proiectul/programul sportiv nu se realizează, contractul de finanțare nerambursabilă se reziliază de plin drept.

(4)În cazul în care contractul de finanţare nerambursabilă este reziliat de plin drept, Beneficiarul este obligat ca în termen de 15 de zile calendaristice să restituie Finanțatorului sumele primite.

(5)Odată cu restituirea sumelor primite Beneficiarul datorează dobânzi şi penalităţi de întârziere, calculate de la data achitării acestor sume de către Finanțator conform legislaţiei privind colectarea creanţelor bugetare.

(6) **Nerespectarea termenelor și prevederilor din contract duce la pierderea tranşelor ulterioare, respectiv a întregii finanțări, recuperarea eventualelor plăți anterioare precum şi la interzicerea participării pentru obţinerea finanţării pe viitor.**

**Art. 11. Forţa majoră**

(1)Este exonerată de răspundere pentru neexecutare sau executarea necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

(2)Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

(3)Intervenţia forţei majore trebuie comunicată prin grija părţii care o invocă, de îndată, după producerea forţei majore, dar cel târziu în termen de 24 de ore de la data apariţiei acesteia.

**Art. 12. Soluţionarea litigiilor**

(1)Eventualele litigii dintre părţi urmează a fi soluţionate pe cale amiabilă.

(2)În cazul nerezolvării pe cale amiabilă, litigiile urmează a fi soluţionate de instanţele judecătoreşti competente în materie.

(3)Părţile stabilesc de comun acord ca instanţele de la sediul Finanţatorului să fie competente teritorial.

**Art. 13. Dispoziţii finale**

1. Prevederile prezentului contract au putere deplină pentru părți și se constituie în norme cu caracter tehnic, financiar și administrativ.

(2)Orice comunicare oficială sau cu caracter obligatoriu sau care derivă din clauzele prezentului contract ori este în strânsă legatură cu acesta, trebuie să fie făcută în scris, indicându-se numărul contractului şi titlul proiectului/programului sportiv folosind următoarele adrese:

a) Pentru Finanţator: P-ța 25 Octombrie nr. 1, Satu Mare

b) Pentru Beneficiar: [.......................................................]

(3)Pentru comunicări curente se vor putea folosi şi următoarele adrese de e-mail:

a) Pentru Finanţator: scci@cjsm.ro

b) Pentru Beneficiar: [ .......................]

(4)Dovada comunicărilor prevăzute la art. 13 alin. (3) se va putea face numai prin confirmarea, chiar şi electronică, emisă de destinatarul acestor comunicări.

(5)În toate cazurile rapoartele, comunicările oficiale şi orice alte situaţii ce presupun semnătura instituţiei emitente, se transmit numai în condiţiile arătate la art. 13 alin. (2).

Prezentul contract a fost încheiat astăzi,\_\_\_\_\_\_\_\_\_ în trei exemplare având aceeași forță juridică, dintre care două exemplare pentru Finanțator și unul pentru Beneficiar.

**Finanțator Beneficiar**

**…………………………. ………………………**

**ANEXA 6.1**

la Contractul de finanțare nerambursabilă nr.\_\_\_\_\_\_\_\_/2023

**REPARTIZAREA BUGETULUI PROIECTULUI PE CATEGORII DE CHELTUIELI**

**ȘI SURSE DE FINANȚARE**

Ținând seama de Raportul de atribuire a contractelor de finanțare nerambursabilă nr.\_\_\_\_\_\_\_\_\_\_întocmit de Comisia de evaluare și selecție numită prin Dispoziția nr.\_\_\_\_\_\_\_ a Președintelui Consiliului Județean Satu Mare, precum și a HCJSM nr.\_\_\_\_\_\_/2023, au rezultat următoarele sume și categorii de cheltuieli:

|  |  |  |  |  |
| --- | --- | --- | --- | --- |
| Nr. Crt. | Categorii de cheltuieli  (detaliat, sub forma prezentată în cererea de finanțare) | Valoarea proiectului din cererea de finanțare  nerambursabilă  -lei- | Suma finanțată de către CJSM | Valoarea aportului propriu de dovedit la decontare  (suma totală nedefalcată pe categorii) |
| * A - | * B - |
| 1 | Transport |  |  |  |
| 2 | Cazare |  |  |
| 3 | Plata arbitrilor și medicilor |  |  |
| 4 | Materiale și echipament sportiv |  |  |
| 5 | Închirieri de baze sportive |  |  |
| 6 | Servicii medicale, asigurarea ordinii publice, etc. |  |  |
| 7 | Achiziționare de panouri și materiale publicitare, cupe, medalii, diplome, închiriere domenii website, întreținere și promovare a acțiunilor sportive în mediul online  Maximum 10% din finanțarea nerambursabilă |  |  |
| 8 | Taxe de înscriere și/sau participare la acțiunile sportive, taxe de organizare |  |  |
| 9 | Alte cheltuieli eligibile sau neeligibile din fonduri proprii (detaliat) |  |  |
|  | TOTAL GENERAL |  |  |  |

Valoarea totală a finanțării – reprezintă suma dintre finanțarea nerambursabilă și aportul propriu.

Aportul propriu – reprezintă valoarea contribuției beneficiarului.

Aportul propriu este 20% din finanțarea totală.

Ca urmare B = 20/100 x (A+B), rezultă: 100B=20A+20B, în concluzie B= A:4

Beneficiar, Responsabil financiar al Beneficiarului

Președinte…………………… Contabil………………………..

(numele, prenumele, funcția și semnătura) (numele, prenumele, funcția și semnătura)

**ANEXA 6.2**

la Contractul de finanțare nerambursabilă nr.\_\_\_\_\_\_\_\_/2023

**CALENDAR ACȚIUNI/ACTIVITĂȚI**

**(se vor avea în vedere acțiunile/activitățile realizate din finanțarea nerambursabilă și din aportul propriu de 20%)**

Structura sportivă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acţiunile/activităţile din cadrul proiectului/programului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Nr.crt. | Denumirea acțiunii/  activității | Locul de desfășurare | Perioada  acțiunii | Nr. de participanți | Costul acțiunii | Alte  mențiuni |
|  |  |  |  |  |  |  |
|  |  |  |  |  |  |  |

Beneficiar,

Președinte……………………

(numele, prenumele, funcția și semnătura)

**ANEXA 6.3**

la Contractul de finanțare nerambursabilă nr.\_\_\_\_\_\_\_\_/2023

Structura sportivă ......................................

**SCOPUL, OBIECTIVELE ŞI INDICATORII DE EVALUARE AI PROIECTULUI/PROGRAMULUI**

**(se vor avea în vedere acțiunile/activitățile realizate din finanțarea nerambursabilă și din aportul propriu de 20%)**

A. Scopul:

..........................................................................

B. Obiective:

Obiectivul general: ......................................................

Obiective specifice: .....................................................

C. Indicatori

C1. Indicatori de eficienţă (denumire, unitate de măsură):

a) .......................................................................

b) .......................................................................

C2. Indicatori fizici (denumire, unitate de măsură):

a) .......................................................................

b) .......................................................................

C3. Indicatori de rezultat (denumire, unitate de măsură):

a) .......................................................................

b) .......................................................................

Beneficiar,

Președinte……………………

(numele, prenumele, funcția și semnătura)